**ΤΟ ΒΙΒΛΙΟ ΤΗΣ ΙΣΤΟΡΙΑΣ Β΄ΓΥΜΝΑΣΙΟΥ ΣΕ ΕΡΩΤΗΣΕΙΣ ΚΑΙ ΑΠΑΝΤΗΣΕΙΣ.**

**ΜΕΤΕΞΕΛΙΞΗ ΡΩΜΑΪΚΟΥ ΚΡΑΤΟΥΣ**

**1. Από τη Ρώμη στη Νέα Ρώμη.**

1. ***Ποια η μεγάλη προσφορά του Μεγάλου Κων/νου στη Ρωμαϊκή Αυτοκρατορία;***

Α. Ίδρυση στην Ανατολή της Κων/λης (εγκαίνια = 330 μ. Χ.)

Β. Αναγνώριση θρησκευτικών δικαιωμάτων χριστιανών.

Γ. Κοπή ενιαίου χρυσού νομίσματος.

Δ. Διάκριση της στρατιωτικής από την πολιτική εξουσία.

***2. Ποιοι λόγοι υπαγόρευσαν να μεταφερθεί η Πρωτεύουσα της Αυτοκρατορίας;***

Α. Ακμαία οικονομία στην Ανατολή.

Β. Αύξηση πληθυσμού στην Ανατολή.

Γ. Οι χριστιανοί ως νέα δύναμη της Αυτοκρατορίας ήταν πιο πολλοί στην Ανατολή.

Δ. Καλύτερη αντιμετώπιση των θρησκευτικών συγκρούσεων, που αυξάνονταν στην Ανατολή.

Ε. Καλύτερη αντιμετώπιση από την Ανατολή των επιδρομών εξωτερικών εχθρών.

***3. Ποια τα σημαντικά οικοδομήματα στην Κων/λη;***

Α.Τα τείχη.

Β.Τα φόρα (οι πλατείες).

Γ.Το Ιερόν Παλάτιον.

Δ. Ο ιππόδρομος.

Ε. Οι χριστιανικοί ναοί.

***4. Τι ήταν το Χριστόγραμμα;***

Το πρώτο γράμμα από τη λέξη Χριστός, που έφτιαξε ως λάβαρό του, όταν είδε στον ύπνο του ο Μ. Κων/νος, πριν τη μάχη του στρατού του με αυτόν του Μαξέντιου (312), το Σταυρό να του δίνει τη νίκη.

***5. Τι ξέρετε για το Διάταγμα των Μεδιολάνων;***

Υπογράφτηκε το 313 στο σημερινό Μιλάνο ανάμεσα στο Μ. Κων/νο και το Λικίνιο και προέβλεπε το δικαίωμα της ανεξιθρησκίας σε όλους του υπηκόους της Ρωμαϊκής Αυτοκρατορίας, γεγονός που άφηνε τους χριστιανούς ελεύθερους να εκφράσουν τη θρησκευτική τους πίστη.

***6. Τι γνωρίζετε για την Α’ Οικουμενική Σύνοδο;***

Έλαβε χώρα στη Νίκαια της Βιθυνίας το 325 και καταδίκασε την αίρεση (> αίρεση= προτίμηση) του *Αρειανισμού,* οι οπαδοί της οποίας πίστευαν ότι ο Χριστός δεν είναι υιός του Θεού αλλά δημιούργημα και κτίσμα αυτού. Τότε συντάχθηκαν και τα 7 πρώτα άρθρα του συμβόλου της πίστεως.